Deg usefru-agi yessawal i wedrar ad-as-d-yinni tidet iɣum udabu imi aneggaru-agi d win iɣban laṣel d umezruy n leqbayel , ula d ayen xdment ɣef tmurt-nsen mḥant , tidet ffren-t akken aqbayli ur izer ara tidet n tmurt-is .Yidir yessmres awal “Adrar” akken ad aɣ-dibeggen aẓar n leqbayel , imi d netta i yezran tidet n tmurt . Adrar mačči kan d isem d azamul n tnaṣlit. Di tenfalit-agi “Inni-d ɣas inni-d nebɣa ad nezar acu yellan” anaẓur yesseqsay adrar ad as-d-yinni ayen yeḍran d wayen yellan acku alla netta i yeεelmen s wayen yeḍran .